Diari Oficial de la Generalitat Valenciana


Sumari del DOGV 7710, del 02-02-2016 (2016/470)

RESOLUCIÓ de 26 de novembre de 2015, de la Direcció General d'Indústria i Energia, per la qual es declara la terminació de l'expedient de sol·licitud de pròrroga de 30 anys de la concessió d'explotació per a recursos de la secció C) denominada Segundo San Francisco, núm. 2.127, al terme municipal de Llíria, província de València, i l'arxivament de les actuacions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7710

Data del DOGV
:   02-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/470


Data del document
:   26-11-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Llíria
    * empresa privada

RESOLUCIÓ de 26 de novembre de 2015, de la Direcció General d'Indústria i Energia, per la qual es declara la terminació de l'expedient de sol·licitud de pròrroga de 30 anys de la concessió d'explotació per a recursos de la secció C) denominada Segundo San Francisco, núm. 2.127, al terme municipal de Llíria, província de València, i l'arxivament de les actuacions. [2016/470]  
Vist l'expedient MIVARI/2003/77/46, de sol·licitud de pròrroga de la concessió d'explotació minera per a recursos de la secció C) denominada Segundo San Francisco, núm. 2.127, situada al terme municipal de Llíria, de la província de València, instruït en el Servei Territorial d'Energia de València, i formulada per la societat Levantina de Sílices y Arcillas, SL, per mitjà d'un escrit de data de registre d'entrada de 2 de juny de 2003.  
  
Antecedents de fet  
  
Primer. Per Resolució de la Direcció General de Mines i Indústries de la Construcció del Ministeri d'Indústria i Energia de data 5 de març de 1979, va ser atorgada a favor de José Francés Balbino la concessió minera denominada Segundo San Francisco, amb número de registre 2.127, per al recurs caolí, secció C), amb una extensió de 30 hectàrees, segons pla de demarcació de data 12 de juliol de 1969, al terme municipal de Llíria (València), i es va establir un període de vigència de 30 anys, prorrogable per períodes iguals fins a un màxim de noranta anys, per la qual cosa la concessió romandria vigent fins al 5 de març de 2009.  
  
Segon. Per Resolució de la Direcció General d'Indústria i Energia de data 11 de febrer de 1985 (exp. núm. 10.955), va ser autoritzat el canvi de titularitat mortis causa de la concessió minera Segundo San Francisco núm. 2.127 a favor de María Elisa Francés Aparicio.  
  
Tercer. Amb data de registre d'entrada en el Servei Territorial d'Indústria i Energia de València de 2 de juny de 2003 dins de termini, José Miguel Francés Aparicio, en nom i representació de Levantina de Sílices y Arcillas, SL, amb CIF 69306776, va sol·licitar la pròrroga de vigència de la concessió d'explotació per a recursos de la secció C) Segundo San Francisco, núm. 2.127, al terme municipal de Llíria, província de València.  
Quart. Amb data de registre d'entrada de 21 d'octubre de 2004, José Miguel Francés Aparicio presenta en el Servei Territorial d'Indústria de Castelló un escrit aclaridor respecte a la titularitat de la concessió minera, en què sol·licita que es considere com a sol·licitant de la pròrroga en la vigència de la concessió minera María Elisa Francés Aparicio, atés que en aqueixa data era la titular de la mina.  
Quint. Amb data 9 de març de 2010 (registre d'eixida núm. 4.601), el cap de la Secció de Mines del Servei Territorial d'Indústria i Innovació de València va requerir a María Elisa Francés Aparicio la documentació a aportar per a la tramitació de l'expedient. Des de llavors, la interessada ha sol·licitant diverses pròrrogues per a l'entrega d'aquesta documentació, i el servei territorial esmentat li ha autoritzat diverses pròrrogues; l'última és la concedida per un període de sis mesos a partir de la recepció de la comunicació remesa amb registre d'eixida de 13 d'agost de 2012.  
Sext. Per Resolució del Servei Territorial d'Energia de València de data 23 de maig de 2013 (exp. MICATI/2008/2), s'autoritza el canvi de titularitat de la concessió minera a favor de la mercantil Levantina de Sílices y Arcillas, SL, i com a condicions especials de la mencionada resolució consten textualment:  
«b) Aquesta concessió minera porta un llarg període de temps en paralització temporal. En el cas que es pretenguen iniciar labors d'explotació, hauran de presentar un nou projecte d'explotació que definisca els treballs a realitzar, així com la situació final de l'explotació i el corresponent pla de restauració.  
[...]  
»d) Aquest servei territorial no autoritzarà un nou projecte d'explotació que supose una ampliació dels terrenys inclosos en els projectes aprovats anteriorment, fins que no s'haja avaluat el seu impacte ambiental per mitjà de la tramitació corresponent, i amb l'aprovació prèvia del corresponent pla de restauració.»  
Sèptim. Amb data 21 de novembre de 2013 (registre d'eixida núm. 13.863), el Servei Territorial d'Energia de València va tornar a requerir, per error, atés que des de maig de 2013 ja no és la titular del dret miner, a María Elisa Francés Aparicio la documentació a aportar per a la tramitació de l'expedient i no va obtindre cap resposta de part de la peticionària.  
Octau. En la instrucció de l'expedient, amb data de registre d'eixida de 28 de gener de 2015 (registre d'eixida núm. 1132), el Servei Territorial d'Energia de València, prèviament a la proposta de resolució de terminació de l'expedient de sol·licitud de pròrroga i posterior cancel·lació de la inscripció en el llibre registre de concessions mineres, concedeix tràmit d'audiència, per error, atés que des de maig de 2013 ja no és la titular del dret miner, a María Elisa Francés Aparicio, per a la presentació de les al·legacions que estimara oportunes en el seu dret, d'acord amb els articles 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 71.1 del Reial Decret 2857/1978, de 25 d'agost, pel qual s'aprova el Reglament general per al règim de la mineria.  
  
Nové. Amb data 6 de febrer de 2015 (registre d'eixida núm. 1.706), el Servei Territorial d'Energia de València va tornar a requerir la documentació a aportar per a la tramitació de l'expedient a l'actual titular Levantina de Sílices y Arcillas, SL.  
Desé. Amb data 13 de febrer de 2015 (registre d'entrada núm. 8666), Levantina de Sílices y Arcillas, SL, presenta en el Servei Territorial d'Energia de València un escrit d'al·legacions que en síntesi diu que els projectes presentats al seu dia no s'han pogut desenvolupar i que la resta de condicions d'explotabilitat no s'han vist alterades en els anys transcorreguts, per la qual cosa entenen que els mateixos continuen estant vigents i són vàlids per als pròxims 30 anys, sol·liciten que continue a tramitació de l'expedient i no aporten la documentació requerida per l'òrgan territorial.  
Onzé. Amb data 16 de juny de 2015, l'enginyer tècnic de Mines, adscrit al Servei Territorial d'Energia de València, informa textualment:  
  
«... Cal dir respecte d'això que el projecte d'explotació que consta en aquest servei territorial data de l'any 1984, i aquest no ha de ser considerat vàlid per a l'atorgament de la pròrroga, atés que no compleix els continguts mínims exigibles ni està adequat al progrés tecnològic tal com estableix el Reglament General per al Règim de la Mineria en l'article 81.1.»  
Per la qual cosa, conclou, en síntesi, que la sol·licitud de pròrroga de vigència de la concessió minera ha sigut sol·licitada en el termini establit, que el sol·licitant no ha presentat la documentació requerida el 9 de març de 2010 i reiterada el 6 de febrer de 2015, per la qual cosa proposa, d'acord amb l'article 105.a) del Reial Decret 2857/1978, de 25 d'agost, pel qual s'aprova el Reglament General per al Règim de la Mineria, la cancel·lació de l'expedient MIVARI/2003/77/46.  
Dotzé. Amb data de registre d'entrada de 25 de juny de 2015, de la Conselleria d'Economia Sostenible, Sectors Productius, Comerç i Treball, el Servei Territorial d'Energia de València remet a la Direcció General d'Indústria i Energia l'expedient original amb proposta de resolució de data 16 de juny de 2015, de cancel·lació de la sol·licitud de pròrroga de vigència de la concessió minera Segundo San Francisco, núm. 2.127, sol·licitada per la mercantil Levantina de Sílices y Arcillas, SL, i proposa la terminació de l'expedient de sol·licitud de pròrroga de vigència de la concessió minera amb arxivament de les actuacions per estar aquest paralitzat per causa imputable a l'interessat.  
Tretzé. Amb data de registre d'eixida de 8 de setembre de 2015, el cap del Servei d'Ordenació i Seguretat Minera, prèviament a la proposta de resolució de terminació de l'expedient de sol·licitud de pròrroga per paralització d'aquest per causa imputable a l'interessat, concedeix tràmit d'audiència per un termini de 15 dies a Levantina de Sílices y Arcillas, SL, per a la presentació de les al·legacions que estimara oportunes en el seu dret, d'acord amb els articles 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Aquest escrit el rep l'interessat el 14 de setembre de 2015, per tant, el termini concedit per a presentar-hi les al·legacions vencia l'1 d'octubre de 2015.  
Catorzé. Amb data de registre d'entrada de 6 d'octubre de 2015, del Servei Territorial d'Indústria de Castelló (fora de termini), rebut per registre d'entrada el 8 d'octubre de 2015 en la Direcció General d'Indústria i Energia, Levantina de Sílices y Arcillas, SL, presenta un escrit d'al·legacions per mitjà del qual, en síntesi, manifesta que almenys des de l'any 1998 els terrenys on està la concessió minera Segundo San Francisco, núm. 2.127, han sigut objecte d'abocaments de residus urbans per part de l'Ajuntament de Llíria sense cap llicència i sense autorització del compareixent, motiu pel qual l'interessat va iniciar un procediment judicial contra l'ajuntament esmentat, i queden les actuacions pendents d'assenyalament. Per tot això, l'interessat sol·licita que se suspenga la proposta del Servei Territorial d'Energia de València de caducitat de l'expedient MIVARI/2003/77/46 fins a la resolució del procediment judicial iniciat al seu dia contra l'Ajuntament de Llíria, per observar que no és causa imputable a l'interessat la paralització del procediment que ens ocupa.  
Quinzé. A la vista de les al·legacions indicades en l'antecedent de fet anterior, aquesta Direcció General d'Indústria i Energia observa que l'escrit d'al·legacions s'ha presentat de manera extemporània (posterior a l'1.10.2015), que no desvirtuen la proposta de resolució del Servei Territorial d'Energia de València de data 16 de juny de 2015, per mitjà del qual proposen la caducitat de l'expedient de sol·licitud de pròrroga de 30 anys i l'arxivament de les actuacions per no haver presentat l'interessat la documentació requerida per l'òrgan territorial esmentat.  
  
  
Fonaments de dret  
  
Primer. L'article 81 del Reial Decret 2857/1978, de 25 d'agost, pel qual s'aprova el Reglament General per al Règim de la Mineria.  
  
Segon. L'article 105.1, apartat a, del Reglament General per al Règim de la Mineria, aprovat pel Reial Decret 2857/1978, de 25 d'agost de 1978, estableix que els expedients que es tramiten per a l'atorgament d'autoritzacions, permisos o concessions a què es refereixen la Llei de Mines i el seu reglament acabaran per les causes indicades, entre les quals es detalla, en particular, per no sol·licitar-se en la forma reglamentària.  
Tercer. El Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat; el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball.  
Quart. La Resolució d'1 de febrer de 2013, del conseller d??Economia, Indústria, Turisme i Ocupació, per la qual es deleguen atribucions en determinats òrgans i unitats administratives de la Conselleria d??Economia, Indústria, Turisme i Ocupació (DOCV 6962, 11.02.2013), que en el resol sext disposa que es delega en la persona titular de la Direcció General d'Energia l'exercici de les atribucions que corresponen al conseller d??Economia, Indústria, Turisme i Ocupació en matèria de mines.  
  
Quint. L'article 4 de l'Ordre 14/2011, de 31 de març, de la Conselleria d'Indústria, Comerç i Innovació, per la qual s'estableixen els òrgans competents per a l'exercici de determinades funcions en matèria de drets miners.  
  
Vistos l'anterior, els preceptes legals esmentats i la resta de disposicions d'especial i general aplicació, aquesta Direcció General de Indústria i Energia resol:  
  
Declarar la terminació de l'expedient de sol·licitud de pròrroga de vigència de la concessió d'explotació per a recursos de la secció C) denominada Segundo San Francisco, núm. 2.127, al terme municipal de Llíria, província de València, iniciat per la societat Levantina de Sílices y Arcillas, SL, amb CIF Q62071995, amb l'arxivament de les actuacions, per haver incorregut en causa establida en l'article 105.1.a) en relació amb l'article 81 del Reial Decret 2857/1978, de 25 d'agost, pel qual s'aprova el Reglament General per al Règim de la Mineria.  
  
La present resolució no és definitiva en via administrativa i contra aquesta podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball en el termini d'un mes, comptat des de l'endemà de la seua notificació, d'acord amb el que estableix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València. 26 de novembre de 2015.- La directora general d'Indústria i Energia: Júlia Company Sanus.